**ANM pasākums 63 valsts un pašvaldības ēku vides pieejamības nodrošināšanai**

Atveseļošanas un noturības mehānisma plāna 3. komponentes “Nevienlīdzības mazināšana” 3.1. reformu un investīciju virziena “Reģionālā politika” 3.1.2.r. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” pirmās kārtas “Valsts un pašvaldības ēku vides pieejamības nodrošināšanas pasākumi” (turpmāk – pasākums) ietvaros plānots nodrošināt atbalstu 63 valsts un pašvaldības ēku vides piekļūstamības nodrošināšanai.

Pasākuma mērķis ir palielināt sabiedrībai paredzēto labklājības nozares publisko pakalpojumu un publisko ēku, kurās tiek sniegti labklājības nozares valsts pakalpojumi vai pašvaldību sociālie pakalpojumi un kurās ir nodrošināta vides, nodarbinātības un informācijas piekļūstamība visām sabiedrības grupām, tostarp personām ar invaliditāti un funkcionālajiem traucējumiem, skaitu.

Tiks īstenoti vides un informācijas piekļūstamības nodrošināšanas pasākumi personām ar invaliditāti un personām ar funkcionālajiem traucējumiem (redzes, dzirdes, kustību un garīga rakstura traucējumiem), tostarp īstenoti vizuālās informācijas uzlabojumi, ierīkotas uzbrauktuves, pandusi, pacēlāji, uzstādītas viegli atveramas vai automātiskas durvis u.c. darbības.

Pasākumu plānots īstenot no 2022. līdz 2024. gadam un kopā tam plānots 7 milj. *euro* Atveseļošanas fonda atbalsts jeb vidēji 111 000 *euro* vienas ēkas pielāgošanai.

Pasākuma ietvaros sasniedzami šādi atskaites punkti un mērķrādītājs:

* līdz 2022. gada 31. martam – to valsts un pašvaldību ēku izvēle, kurās jāveic vides pielāgojumi;
* līdz 2022. gada 31. decembrim – līgumu slēgšanas tiesību piešķiršana, lai nodrošinātu piekļuvi publiskām telpām valsts un pašvaldību ēkās;
* līdz 2024. gada 31. decembrim – būvniecības pabeigšana, lai nodrošinātu piekļuvi publiskām telpām 63 valsts un pašvaldību ēkās.

Pasākuma īstenošanu reglamentējošie Ministru kabineta noteikumi “Noteikumi par Eiropas Savienības Atveseļošanas un noturības mehānisma plāna 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” pirmās kārtas “Valsts un pašvaldību ēku vides pieejamības nodrošināšanas pasākumi” īstenošanu” 25.07.2022. ievietoti TAP atkārtotai saskaņošanai saskaņošanai (22-TA-438).

Projektu iesniegumu atlasi plānots izsludināt 10 darba dienu laikā pēc notiekumu spēkā stāšanās (indikatīvi š.g. septembrī).